EkBass/fiwiki-20250220-pages-articles huggingface dataset:
Boris III

Boris III, Bulgarian tsaari, (30. tammikuuta 1894 – 28. elokuuta 1943) nousi valtaistuimelle isänsä Ferdinand I:n eron jälkeen 1918 Bulgarian hävittyä ensimmäissä maailmansodassa. ==Alkuvaikeuksia== Bulgarian tappio ensimmäisessä maailmansodassa oli jo toinen viiden vuoden sisään, sillä myös toinen Balkanin sota päättyi Bulgarian häviöön. Maa joutui luovuttamaan alueita naapureilleen ja maksamaan sotakorvaukset, jotka uhkasivat taloutta ja poliittista vakautta. Syntyi kaksi liikettä, agraariliitto ja kommunistipuolue, jotka vaativat monarkian lopettamista. Maan pääministeriksi nousi Boriksen kruunausvuonna agraariliiton Aleksandăr Stambolijski. Huolimatta maan maatalousvaltaisuudesta hän sai vastaansa keskiluokan ja armeijan vihan. Armeija teki vallankaappauksen 1923. Kreikka julisti Bulgarialle sodan 1925. Vaikka Kansainliitto välitti maiden välille rauhan, jatkui sekasorto vuoteen 1934 asti, jolloin Boris auttoi armeijaa perustamaan diktatuurin. Seuraavan vuonna hän otti itse vallan, ja hallitsi itsevaltiaana monarkkina. == Avioliitto ja jälkeläiset == Boris nai Savoijin prinsessa Giovannan (1907–2000), Italian kuningas Viktor Emanuel III:n ja kuningatar Elenan tyttären lokakuussa 1930 Assisissa ja ortodoksisessa seremoniassa Sofiassa. Liitosta syntyi tytär Marie-Louise tammikuussa 1933 ja kruununperillinen, poika Simeon 16. kesäkuuta 1937. ==Saksalaismielisyys murenee== Toisen maailmansodan alussa mielipide oli saksalaismyönteinen, koska Saksa pakotti Romanian luovuttamaan Dobrudzhan maakunnan eteläosan takaisin Bulgarialle. Vuonna 1941 Boris liittoutui akselivaltojen kanssa ja liittyi sotaan Kreikkaa ja Jugoslaviaa vastaan saadakseen takaisin niille menetetyt alueet. Boris kieltäytyi kuitenkin yhteistyöstä kahdessa asiassa: alkuvuodesta 1943 saksalaiset pyysivät Bulgarian 50 000 juutalaisen lähettämistä Puolaan. Bulgaria ei myöskään suostunut julistamaan sotaa Neuvostoliitolle, etenkin kun sota oli kääntymässä Saksaa vastaan. Elokuussa 1943 Adolf Hitler kutsui Borisin tapaamiseen Berliiniin. Hän suostui symboliseen sodanjulistukseen Yhdistyneelle kuningaskunnalle ja Yhdysvalloille. Tämä kuitenkin kostautui, kun Yhdistyneen kuningaskunnan ilmavoimat ja Yhdysvaltain ilmavoimat pommittivat Sofiaa raskaasti 1943–1944. ==Kuolema== Boris kuoli pian palattuaan Berliinistä sydänkohtaukseen retkeillessään Rilavuorella. Kuninkaaksi nousi kuusivuotias Simeon II. Boris haudattiin Rilan luostariin. Kun kommunistit nousivat valtaan 1944 ruumis kaivettiin haudasta ja haudattiin salaa Vranan palatsin pihamaalle. Kommunistivallan päättymisen jälkeisissä etsinnöissä löydettiin sydän, joka palautettiin Rilan luostariin. == Lähteet == == Aiheesta muualla == Luokka:Bulgarian hallitsijat Luokka:Vuonna 1894 syntyneet Luokka:Vuonna 1943 kuolleet
FDDI

FDDI () on optisiin siirtoyhteyksiin perustuva verkko (siirtotienä valokuitu). FDDI-protokolla perustuu Token Bussiin, joka on kuin väylämainen Token Ring, ja sen perinteinen nopeus on 100 Mbit/s. FDDI on loogisesti kandennettu rengas, mutta fyysinen topologia on tähtimäinen. FDDI:n etuina ovat suuri kaistanleveys, pieni vaimennus sekä suoja sähkömagneettisia häiriöitä vastaan. Pääasiassa sitä käytetään runkoverkkoratkaisuna, mutta se suunniteltiin kytkettäväksi suoraan työasemiin. Ensimmäiset julkiset FDDI-kaupunkiverkot rakennettiin Suomessa 1990-luvun alussa. FDDI-verkot nykyaikaistetaan yleensä vaihtamalla ne Gigabit Ethernet -verkoiksi. == Katso myös == *CDDI Luokka:Dataliikenne
Matt Groening

Matthew Abram "Matt" Groening (s. 15. helmikuuta 1954 Portland, Oregon, Yhdysvallat) on yhdysvaltalainen sarjakuvapiirtäjä, käsikirjoittaja ja televisiotuottaja. Hänet tunnetaan parhaiten Simpsonit-televisiosarjan isänä, sillä hän on luonut sarjan päähahmot, Simpsonin perheen. Ennen työtään Simpsoneissa Groening piirsi sarjakuvia Elämä on helvettiä ja Akbar ja Jeff. Groening valmistui Evergreen State Collegesta 1977 23-vuotiaana ja aloitti uransa kirjoittajana, minkä jälkeen siirtyi sarjakuvan pariin. Hän käsikirjoitti yksin vuosina 1987–1989 tuotetut Simpsonit-lyhytfimit, joita esitettiin Tracey Ullman Show -sarjan yhteydessä, ja kehitteli niiden pohjalta nykyisen Simpsonit-sarjan yhdessä James L. Brooksin ja Sam Simonin kanssa. He toimivat yhdessä sarjan ensimmäisinä vastaavina tuottajina (showrunner) 1. ja 2. tuotantokaudella, minkä lisäksi Groening käsikirjoitti sarjaan muutaman varhaisen jakson. Hän on yhä mukana sarjan tuotannossa, mutta ei enää käsikirjoita siihen sisältöä. Simpsonien jälkeen Groening on kehittänyt televisioon animaatiosarjan Futurama ja Netflixiin sarjan Disenchantment. Groening nimesi Simpsonien hahmot perheenjäsentensä mukaan. Hänen isänsä oli amerikansaksalainen Homer Philip Groening (1919–1996)http://community.seattletimes.nwsource.com/archive/?date=19960319&slug;=2319671 The Seattle Times 19.3.1996 (s. Main Centre, Saskatchewan, Kanada, ja kasvatettu mennoniittaperheessä) ja hänen äitinsä oli amerikannorjalainen Margaret Ruth (o.s. Wiggum). Lisa ja Maggie ovat hänen sisarustensa nimiä. Bartin nimi sen sijaan on anagrammi sanasta brat, kakara. Groening ja Deborah Caplan menivät naimisiin 1986. Heillä on kaksi poikaa, Homer ja Abe. Groening ja Deborah erosivat 13 vuoden naimisissa olon jälkeen vuonna 1999. Nykyisen vaimonsa Agustina Picasson kanssa Groeningilla on seitsemän lasta. ==Palkinnot== Groening on ollut 26 kertaa ehdokkaana Emmy-palkinnon saajaksi ja saanut niitä yksitoista, joista kymmenen tuli Simpsoneille, yksi Futuramalle. ==Lähteet== ==Aiheesta muualla== Luokka:Yhdysvaltalaiset sarjakuvantekijät Luokka:Yhdysvaltalaiset televisiokäsikirjoittajat Luokka:Primetime Emmy -palkinnon saajat Luokka:Simpsoneiden tekijät Luokka:Vuonna 1954 syntyneet Luokka:Elävät henkilöt Luokka:Amerikansaksalaiset Luokka:Amerikannorjalaiset Luokka:Amerikankanadalaiset
Geoffrey Dummer

Geoffrey W. A. Dummer (25. helmikuuta 1909 – 9. syyskuuta 2002) oli brittiläinen tiedemies, joka keksi mikropiirin käsitteen vuonna 1952. Dummer esitti tuolloin ajatuksen, että transistorien ja puolijohteiden myötä elektroninen laite voitaisiin rakentaa kiinteänä kappaleena ilman yhdistäviä johtoja. Hän työskenteli Yhdistyneen kuningaskunnan puolustusministeriön kuninkaallisessa tutkainstituutissa (Royal Radar Establishment of the British Ministry of Defense) Worcestershiressa. Dummer yritti rakentaa mikropiiriä 1956, mutta epäonnistui ja idea jäi toteuttamatta. Ensimmäiset mikropiirit sai toimimaan Jack Kilby Texas Instrumentsilta ja Robert Noyce Fairchild Semiconductorilta. == Lähteet == == Aiheesta muualla == * UK missed out on microchip (BBC) Luokka:Brittiläiset tieteilijät Luokka:Presidential Medal of Freedom Luokka:Vuonna 1909 syntyneet Luokka:Vuonna 2002 kuolleet
Paloheinä

Paloheinä () on Helsingin 35. kaupunginosan eli Tuomarinkylän pientalovaltainen osa-alue Pohjois-Helsingissä. Paloheinä rajautuu etelässä Länsi-Pakilaan, lännessä ja pohjoisessa viheralueista koostuvaan Haltialan osa-alueeseen, joka on samalla osa Keskuspuistoa. Koillisessa naapurina on Torpparinmäki. Alueen itärajan muodostaa Tuusulanväylä, jonka takana sijaitsevat Tuomarinkartano kartanonmaineen ja ratsastustalleineen sekä Itä- Pakila. Paloheinässä asui 5 905 (1.1.2015) asukasta. Työpaikkoja alue tarjosi 535 hengelle (31.12.2012). Paloheinän postinumeroalue 00670 on Suomen kahdeksanneksi suurituloisin: sen täysi-ikäisistä asukkaista 51,8 prosenttia kuului vuonna 2021 maan hyvätuloisimpaan viidennekseen. == Historiaa == Paloheinä on muun Uudenmaan tavoin hämäläisten vanhaa aluetta. Paikannimestä Paloheinä johdettiin myöhemmin alueen ruotsinkieliset muodot Palohejnemåsan ja Svedängen ruotsalaisten siirtolaisten tultua alueelle keskiajalla. Paloheinä liitettiin osaksi Helsinkiä 1946 suuren alueliitoksen yhteydessä. Alueelle osoitettiin rintamamiestontteja, joille 1950-luvulla nousi hartiapankilla tyyppitaloja omenapuineen ja pihamökkeineen. 1980-luvulta alkaen rintamamiestalojen tilalle on noussut rivi-, pari- ja omakotitaloja. Aluetta on myös täydennysrakennettu. == Palveluja == Paloheinässä sijaitsee useita päiväkoteja, ruokakauppa, koulu (Paloheinän ala-aste), terveysasema ja kirjasto. Paloheinän alueella oli ennen myös oma kirkko. Paloheinän ulkoilumahdollisuudet pohjautuvat ennen kaikkea Keskuspuiston tarjoamiin, aina Vantaanjoelle saakka ulottuviin ulkoilureitteihin. Paloheinä on myös tunnettu talvisin hyvistä hiihtomahdollisuuksistaan. Nämä ovat pääosin Kuusmiehentien pohjoispuolisen Haltialan osa-alueen sisällä. Siellä on Helsingin kaupungin ylläpitämä Paloheinän ulkoilumaja kahviloineen, pukutiloineen ja saunoineen. Lisäksi Suomen Latu järjestää hiihto-, sauvakävely- ja lumikenkäilyopetusta omasta rakennuksestaan lähtien sekä huoltaa suksia. Alueella on lyhyt luontopolku. Täyttömaasta koottu Paloheinän huippu tuo mäenlaskumahdollisuuksia talvella ja maastopyöräilymahdollisuuksia kesällä. Paloheinän pohjoispuolella voi myös golfata. == Liikenneyhteydet == Paloheinään kulkevat bussit 63, 66, 66K, 67, 67N ja runkolinja 560. Bussit 66, 66K ja 560 ajavat Paloheinän majalle. === Liikennemelu === Helsingin kaupungin meluselvityksen mukaan valtaosa Paloheinää on yli 55 dB:n melualueella. Paloheinässä tieliikenteen melua aiheuttaa Tuusulanväylä, jonka liikennemäärä on keskimäärin 85 000 ajoneuvoa vuorokaudessa. Se on toiseksi liikennöidyin Helsingin kaupungin säteittäinen sisääntuloväylä Lahdenväylän jälkeen.http://www.hel.fi/hel2/ymk/meluselvitys/ == Lähteet == * Viikon nimi - Tuomarinkylä. Kaupunkisuunnitteluvirasto - Nimistönsuunnittelu * Helsingin seudun aluesarjat Pääkaupunkiseutu alueittain === Viitteet === == Aiheesta muualla == * Paloheinä Golf Oy:n sivut Luokka:Tuomarinkylä Luokka:Helsingin osa-alueet
Günter Verheugen

Günter Verheugen (s. 28. huhtikuuta 1944 Bad Kreuznach, Rheinland-Pfalz) on saksalainen Euroopan unionin komission entinen varapuheenjohtaja ja entinen komissaari, jonka vastuualueena oli ensin unionin laajentuminen ja myöhemmin yritys- ja teollisuustoiminta. Hän on toiminut ennen yhteiskunnallista uraansa Neue Rhein-Neue Ruhr-Zeitung -lehdessä ja opiskellut Kölnissä ja Bonnissa historiaa, sosiologiaa ja valtio-oppia. Luotuaan uran liberaalina, vapaana demokraattina FDP:ssä liittyi hän sosiaalidemokraatteihin SPD:hen ja tuli valituksi 1983 liittopäiville, ulkoasiainvaliokuntaan. Vuosina 1987–1989 hän toimi Saksan sosiaalidemokraattien pää-äänenkannattajan, Vorwärtzin, päätoimittajana. Syyskuussa 1999 Verheugenista tuli Euroopan unionin komission jäsen vastuualueenaan laajentuminen. Vuonna 2004 hänestä tuli Euroopan unionin yritys- ja teollisuustoiminnan komissaari, jona hän toimi vuoteen 2010. Verheugen on antanut Baltian asemaa Neuvostoliitossa käsitteleviä lausuntoja, mihin Venäjän ulkoasiainministeriö on reagoinut toteamalla, ettei Neuvostoliitolla ole anteeksipyydettävää Latvian, Liettuan ja Viron liittymisestä Neuvostoliittoon ja että Venäjä on jo pahoitellut aikaisemmin tapahtunutta. ==Aiheesta muualla== *Virallinen kotisivu *SPD - Sozialdemokratische Partei Deutschlands Luokka:Saksalaiset EU-komissaarit Luokka:Saksalaiset sosiaalidemokraattiset poliitikot Luokka:Vapaan demokraattisen puolueen poliitikot Luokka:Vuonna 1944 syntyneet Luokka:Elävät henkilöt
Itä-Pakila

Itä-Pakila () on Pakilan kaupunginosan osa-alue Pohjois-Helsingissä. Omakoti- ja rivitalovaltaisella osa-alueella on 3 382 asukasta (31.12.2018) ja 753 työpaikkaa (31.12.2017). == Aluejako == Itä-Pakilan osa-alue (342) sijaitsee Tuusulanväylän ja Vantaanjoen välisellä alueella. Etelässä alue rajautuu Oulunkylään, pohjoisessa Tuomarinkartanoon. Osa-alueen halkaisee Suomen vilkasliikenteisin tie Kehä I, joka jakaa alueen kahteen suunnilleen yhtä suureen osaan. Itä-Pakilan peruspiiri (405) kattaa Helsingin piirijakojärjestelmässä Itä-Pakilan osa-alueen lisäksi viereisen Tuomarinkartanon osa-alueen. == Palvelut == Itä-Pakilassa on yksi päivittäistavarakauppa. Kouluja on kolme: Metsolan ala-asteen koulu, Solakallion koulu sekä Toivolan koulu, joka on erityiskoulu. == Itä-Pakilan osa-alue == Vantaanjoen rannalla on kaksi siirtolapuutarhaa: vuonna 1946 perustettu Pakilan siirtolapuutarha ja sen viereen vuonna 1977 perustettu Klaukkalanpuiston ryhmäpuutarha. Siirtolapuutarha-alueiden läheisyydessä on myös viljelyspalstoja vuokrattavana. Vantaanjoen varressa on uimaranta. Itä- Pakilassa on säilynyt 1700-luvulta peräisin oleva hirsinen maalaistalo, jota kutsutaan Pakin taloksi. Se on kunnostettu 1800-luvun asuun, ja sitä vuokrataan juhlapaikaksi. Vuoden 2018 lopussa Itä-Pakilassa asui 3 382 henkeä. Asukkaista 90,7 prosenttia oli suomenkielisiä, 3,7 prosenttia ruotsinkielisiä ja 5,6 prosenttia muunkielisiä. Alueen asukkaista 53,1 prosenttia oli syntynyt Helsingissä. Itä-Pakilan asunnoista pientaloja oli 88,9 prosenttia ja vuokra- asuntoja 12,6 prosenttia. Alueen työikäisestä väestöstä korkea-asteen tutkinto oli 62,1 prosentilla. == Liikennemelu == Itä-Pakila on pääkaupunkiseudun meluisin postinumeroalue: siitä 97 prosenttia ylittää vuorokausimelulle asetetun 55 desibelin riskirajan. Melu aiheutuu tieliikenteestä. Taustamelu on pienhiukkasten jälkeen toiseksi tärkein ympäristön riski ihmisten terveydelle. == Lähteet == == Aiheesta muualla == Luokka:Pakila Luokka:Helsingin osa-alueet
Meilahti

Meilahti () on noin 5 200 asukkaan kaupunginosa Helsingin läntisessä kantakaupungissa. Kaupungin peruspiirijaossa Meilahti on osa Reijolan peruspiiriä yhdessä Laakson ja Ruskeasuon kanssa. Alue rajoittuu lännessä mereen, etelässä Stenbäckinkatuun, idässä Mannerheimintiehen ja pohjoisessa Tilkanvierron jatkeena olevaan viherkaistaleeseen. Myös Seurasaari lukeutuu Meilahteen. Meilahden pohjoisosa on kerrostaloaluetta, jonka asuintaloista suurin osa on rakennettu 1900-luvun puolivälin tienoilla. Siellä sijaitsee myös Meilahden kirkko ja katolinen Pyhän Marian kirkko. Alueen läntisin osa rakennettiin kuitenkin vasta 1990-luvulla ja muodostaa osan tuolloin rakennetusta Pikku-Huopalahden alueesta. Paciuksenkadun länsi- ja eteläpuolinen osa Meilahtea, Vähä-Meilahti, on vanha huvila-alue, joka on alkujaan perustettu helsinkiläisten kesähuvila-alueeksi 1880-luvulla. Sen aikaisia huviloita on edelleen yksityisomistuksessa, nyt jo talviasuttuina, jotkut kolmannella sukupolvella. Niitä on myös kahviloina ja muun muassa Lastenklinikan potilaiden perheiden käytössä. Vähä-Meilahdessa ovat myös Urho Kekkosen museo Tamminiemi ja presidentin virka-asunto Mäntyniemi. Lisäksi alueella sijaitsee pääministerin virka-asunto Kesäranta. Seudulla toimi aiemmin myös Helsingin taidemuseo. Alueella sijaitsevassa Meilahden liikuntapuistossa on muun muassa koripallo- ja pesäpallokenttiä.http://www.hel.fi/wps/portal/Liikuntavirasto/Artikkeli?WCM_GLOBAL_CONTEXT=/Liv/fi/liikuntapaikat/liikuntapuistot/meilahden+liikuntapuisto Meilahti on tunnettu myös suuresta sairaala-alueestaan, johon liittyy myös Helsingin yliopiston Meilahden kampus. Siellä sijaitsevat muun muassa Meilahden sairaala, useat HUS:in klinikat kuten Naistenklinikka, Helsingin yliopiston lääketieteellinen tiedekunta, lääketieteen tutkimus- ja opetuskeskus Biomedicum, Metropolia Ammattikorkeakoulun sosiaali- ja terveydenhoitoalan yksikkö. Meilahti, joka oli ollut Helsingin maalaiskuntaan kuulunut alue, liitettiin Helsinkiin 1906. Viralliseksi kaupunginosan nimeksi Meilahti tuli vuonna 1959. Olavi Terho ym. (toim.): Helsingin kadunnimet, s. 121. Helsingin kaupungin julkaisuja 24, 1970. ==Meilahden nimestä== Meilahden ruotsinkielinen nimi esiintyy asiakirjoissa 1600-luvulta lähtien muodoissa Mäjlans (1670), Meilantz (1681) ja Meilans (1765). Alueella on ollut tämän niminen maatila. Professori Heikki Ojansuun mukaan nimen alkumuoto voisi olla Maijala, mutta taustalla voi olla myös saksalaisperäinen henkilönnimi Mejle. Helsingin kadunnimet, s. 22. Aikaisemmin Meilahden paikalla on ollut Hindersnäs-niminen kylä, joka mainittiin viimeisen kerran 1560-luvulla; nimi juontuu miehennimestä Hindrik. Helsingin kadunnimet, s. 21. File:Meilahden tornisairaala.jpg|Meilahden sairaala Tiedosto:Meilahti.jpg|Näkymä Meilahteen sairaalan ylimmän kerroksen ikkunasta Tiedosto:Meilahden ja Laakson kerrostaloja Mannerheimintien varrella.jpg|Meilahden ja Laakson kerrostaloja Mannerheimintien varrella Tiedosto:Mejlans gård1.JPG|Meilahden kartano == Lähteet == ==Aiheesta muualla== * Meilahden Kartta (helsinginkartta.fi) *Helsinki alueittain (2005). Reijolan peruspiiri (pdf) * Luokka:Seulonnan keskeiset artikkelit
Raparperi

Raparperi eli tarharaparperi (Rheum rhabarbarum) on tatarkasveihin kuuluva erittäin hapan vihannes, jonka meheviä varsia käytetään ravinnoksi, lehdet ovat myrkyllisiä ravintona. Raparperia voidaan käyttää esimerkiksi piirakoissa, kiisselissä ja hilloissa. Raparperi on kotoisin Kiinasta, missä sen juurta on käytetty tuhansia vuosia ulostus- ja mahalääkkeenä. Euroopassa raparperi tunnettiin luultavasti jo keskiajalla, mutta sitä ei käytetty elintarvikkeena, vaan se luokiteltiin pikemminkin myrkylliseksi tai syötäväksi kelpaamattomaksi kasviksi. Euroopassa julkaistiin vuonna 1612 raparperin lääkinnällisistä ominaisuuksista teos De Rhapontico. Vielä 1700-luvulla kasvia pidettiin puhtaasti lääketieteellisenä yrttinä. Raparperin nimelle on useita selityksiä. Isidorus Sevillalaisen mukaan *rheu on 'juurta' tarkoittava barbaarien sana. Ammianuksen mukaan alun Rha barbaarien nimi nykyiselle Volgalle.http://www.cnrtl.fr/definition/rhubarbe Tämän tarinan mukaan raparperia kasvoi Uralin rinteillä, ja sitä kuljetettiin Välimeren maihin pitkin Volgaa, barbaarien jokea - Rha barbarum. == Ulkonäkö ja kasvutapa == Raparperin suurikokoiset lehdet kasvavat maavarresta pitkän lehtiruodin päähän. Luonnonvaraisella kasvilla lehtiruodin halkaisija on noin 2,5 cm, pituus 60 cm ja lehden halkaisija 60 cm. Lehdet nousevat varhain keväällä, myöhemmin kesällä kehittyy kukkavarsi, johon tulee vihertävänvalkoisten kukkien muodostama kukinto. Raparperilla tapaa toisinaan punaisenkirjavia hierakanjärviruokoruosteen helmi-itiöpesäkkeitä, jotka ovat vähintään esteettinen haitta. == Ominaisuudet elintarvikkeena == Sadassa grammassa raparperia on 5,5 grammaa hiilihydraatteja eikä juuri lainkaan rasvaa tai proteiinia. C-vitamiinia on 5 mg, A-vitamiinia 5,1 µg. Raparperin vihreät lehdet sisältävät runsaasti myrkyllistä oksaalihappoa. Oksaalihappomyrkytys voi syntyä, jos syödään raparperin lehtiä. Oksaalihappoa jää kasvussa hieman myös lehtiruotiin, jonka happamuus johtuu kuitenkin runsaasta omenahaposta. Oksaalihappo sitoo elimistön kalsiumia lähes liukenemattomaksi kalsiumoksalaatiksi, josta voi muodostua virtsa- ja munuaistiehyitä tukkivia kiviä.puutarha.net Oksaalihappo voi pahentaa kihtipotilaan tai niveltulehdusta potevan vaivoja.Raparperi Kasvikset.fi Oksaalihapon pitoisuus syötävissä raparperin lehtiruodissa on pienehkö, mutta munuais- ja sappikiviongelmaisten on oltava varovaisia. Georg Vogel: Handbuch des speziellen Gemüsebaues. Ulmer, Stuttgart 1996, ISBN 3-8001-5285-1, S.841–851. == Lähteet == == Aiheesta muualla == *Eliaksen yrittitarha (Internet Archive) * Finto: Kassu – Kasvien suomenkieliset nimet: Tarharaparperi (Rheum x hybridum) *Ravintosisältö fineli.fi *ITIS: Rheum rhabarbarum *United States Department of Agriculture (USDA): Rheum rhabarbarum *Flora of China: Rheum rhabarbarum Luokka:Tatarkasvit Luokka:Vihannekset Luokka:Viljeltävät ravintokasvit Luokka:Seulonnan keskeiset artikkelit
Jõgevamaa

Jõgevamaa on Viron maakunta. Sen pinta-ala on 2 545 km² ja asukasluku vajaat 30 000\. Maakunnan keskus on Jõgeva. == Maantiede == Jõgevamaa rajoittuu idässä Peipsijärveen, etelässä Tartumaahan, lounaassa Viljandimaahan, luoteessa Järvamaahan, pohjoisessa Länsi-Virumaahan ja koillisessa Itä- Virumaahan. Jõgevamaassa on koko Itä-Euroopan huomattavimmat moreeniselänteet, etenkin Voorenmaan alueella. Voorenmaalla (Tarton pohjoispuolella) on selvästi nähtävissä jääkauden jälkeinen mannerjään vetäytyminen kaakosta luoteeseen samansuuntaisten harjujen ja niiden välissä olevien järvien täplittäessä maisemaa. == Kaupungit ja kunnat == Vuoden 2017 kuntauudistuksessa Jõgevamaan kahdeksasta kunnasta ja kolmesta kaupungista sekä kahdesta Itä-Virumaan kunnasta (Avinurme, Lohesuu) muodostettiin kolme kuntaa. Palan ja Tabiveren kuntien alueet siirrettiin Tartumaalle. Jõgevamaan kunnat väkilukuineen (1.1.2018) ovat: Kunta väkiluku (1.1.2018) Jõgevan kunta 13 889 Mustveen kunta 5 643 Põltsamaan kunta 10 012 Jõgevamaa 29 544 ==Väestö== Vuoden 2011 väestönlaskennan mukaan Jõgevamaalla oli 31 376 asukasta, joista 28 624 (91,2 %) oli virolaisia, 2 190 (7,0 %) venäläisiä ja 543 (1,7 %) muita kansallisuuksia. == Talous == Maakunnan teollisuudenaloja ovat elintarvike- ja puutuoteteollisuus. == Kuvia == Kuremaa mõisa peahoone.jpg|Kuremaan kartano. Kuremaa mõisa tuuleveski.jpg|Kuremaan kartanon tuulimylly. Torma kirik1.jpg|Torman kirkko. Kaiu järv 26-05-2012.JPG|Kaiu järv. Laiuse linnuse varemed1.jpg|Laiusen linnanrauniot. Palamuse kihelkonnakooli hoone.jpg|Vanha koulurakennus Palamusessa. == Lähteet == == Aiheesta muualla == * Jõgevamaan matkailusivut *
Intiaaniriisi

Intiaaniriisi eli töyhtöintiaaniriisi (Zizania aquatica) on intiaaniriisien sukuun kuuluva heinäkasvi. Se on peräisin Pohjois-Amerikasta. Ravinnoksi sopivista intiaaniriisin mustanruskeista jyvistä käytetään yleensä kauppanimeä villiriisi.Ruokasanasto (Arkistoitu versio) Pirkka. Pohjois-Amerikan intiaanit ovat korjanneet intiaaniriisisatoa kanooteista käsin. == Lähteet == == Aiheesta muualla == * Suomen Lajitietokeskus: Töyhtöintiaaniriisi (Zizania aquatica) * Kasviatlas: Töyhtöintiaaniriisi (Zizania aquatica) * ITIS: Zizania aquatica * United States Department of Agriculture (USDA): Zizania aquatica * Voisimmeko tuottaa villiriisiä Suomessa? Koetoiminta ja käytäntö, 15.8.2000. * Uusi viljalaji Suomeen, Kansan kuvalehti, 17.06.1932, nro 25, s. 16, Kansalliskirjaston digitaaliset aineistot Luokka:Intiaaniriisit Luokka:Viljat Luokka:Pohjois-Amerikan alkuperäiskansojen kulttuuri
Henri (Luxemburg)

Henri, Luxemburgin suurherttua (Henri Albért Gabriel Félix Marie Guillaume, s. 16. huhtikuuta 1955 Betzdorf), on ollut Luxemburgin hallitsija 7. lokakuuta 2000 lähtien. Henristä tuli suurherttua hänen isänsä, suurherttua Jeanin, luovuttua kruunusta. Hän kuuluu Bourbon-sukuun. == Tausta ja perhe == Henri on suurherttua Jeanin ja Belgian prinsessa Joséphine-Charlotte Ingeborg Elisabeth Marie-José Marguerite Astridin vanhin poika. Hän puhuu luxemburgin lisäksi sujuvasti ranskaa, englantia ja saksaa. Henri osaa myös jonkin verran espanjaa. Henri avioitui 14. helmikuuta 1981 kuubalaissyntyisen María Teresa Mestre y Batistan (s. 1956) kanssa. Heillä on viisi lasta, perintösuurherttua Guillaume (s. 1981), Félix (s. 1984), Louis (s. 1986), Alexandra (s. 1991) ja Sébastien (s. 1992). Luxemburgin lisäksi Henri on opiskellut Ranskassa, missä hän suoritti kandidaatin tutkinnon vuonna 1974. Henri opiskeli myöhemmin taloustiedettä ja valtio-oppia Geneven yliopistossa, mistä hän valmistui vuonna 1980. Sotilaskoulutusta Henri on saanut Sandhurstin kuninkaallisessa sotakorkeakoulussa. == Suurherttuana == Suurherttua Henri kieltäytyi joulukuussa 2008 allekirjoittamasta parlamentin hyväksymää lakia, joka laillisti eutanasian. Pääministeri Jean-Claude Juncker ilmoitti pian tämän jälkeen perustuslain muutoksesta, joka veisi suurherttualta hänen valtansa lainsäädännössä. Kesäkuussa 2024 kerrottiin, että Henri alkaa valmistautua kruunusta luopumiseen. Suurherttuan vastuita on tarkoitus alkaa siirtää hänen pojalleen Guillaumelle lokakuusta 2024 lähtien. Joulupuheessaan 2024 Henri ilmoitti, että hän astuu syrjään virallisesti 3. lokakuuta 2025. == Kunnianosoituksia == === Luxemburgilaiset === Suurserttuana Henri on seuraavien luxemburgilaisten ritarikuntien suurmestari: * Nassaun perheen kultaisen leijonan ritarikunta * Aadolf Nassaulaisen ritarikunta * Tammikruunun ritarikunta * Luxemburgin ansioritarikunta === Ulkomaalaiset === * Valkoisen ruusun ritarikunta ketjulla (Suomi, 2008) * Elefanttiritarikunnan ritari (Tanska, 2003) * Pyhän Olavin ritarikunta ketjulla (Norja, 2011) * Marianmaan ristin ritarikunnan 1. luokka (Viro, 2003) * Kristuksen ritarikunta ketjulla (Portugali, 2022) * Vapauden ritarikunta ketjulla (Portugali, 2017) * Pyhän Jaakon miekan sotilaallinen ritarikunta ketjulla (Portugali, 2010) * Henrik Purjehtijan ritarikunta ketjulla (Portugali, 2005) * Kultaisen taljan ritarikunta ritari (Espanja, 2007) * Vapahtajan ritarikunnan suurristi (Kreikka, 2001) == Lähteet == ==Aiheesta muualla== * Virallinen sivusto * Suurherttua Henrin virallinen CV Luokka:Luxemburgin suurherttuat Luokka:Kansainvälisen olympiakomitean jäsenet Luokka:Vuonna 1955 syntyneet Luokka:Elävät henkilöt
John Pemberton

John Stith Pemberton (8. heinäkuuta 1831 Knoxville, Georgia – 16. elokuuta 1888 Atlanta, Georgia) oli yhdysvaltalainen farmaseutti, joka keksi Coca- Colan. Pembertonin ensimmäinen esiaste Coca-Colasta oli ”Pemberton’s French Wine Coca” - ”kokaviini”, joka sisälsi muun muassa viiniä, kokaa ja kolapähkinää. Kun Pemberton vuonna 1886 korvasi viinin alkoholittomalla siirapilla, syntyi Coca-Colan ensimmäinen versio. == Katso myös == * Caleb Bradham, PepsiCon perustaja ==Lähteet== == Aiheesta muualla == Luokka:Yhdysvaltalaiset keksijät Luokka:Vuonna 1831 syntyneet Luokka:Vuonna 1888 kuolleet
Chelsea

Chelsea voi tarkoittaa muun muassa seuraavia. == Paikannimi == ;Britannia * Chelsea, kaupunginosa Lontoossa * Kensington and Chelsea, Lontoon kaupunkipiiri * Metropolitan Borough of Chelsea, entinen Lontoon kaupunkipiiri ;Kanada * Chelsea, kunta Québecissä ;Yhdysvallat * Chelsea, kaupunki Alabamassa * Chelsea, kaupunginosa Manhattanilla New Yorkin kaupungissa * Chelsea, kaupunki Massachusettsissa * Chelsea, kaupunki Michiganissa == Muita merkityksiä == * Chelsea College of Art and Design, taidekoulu Lontoossa * Chelsea FC, englantilainen jalkapalloseura * Chelsea LFC, englantilainen jalkapalloseura * Chelsea, brittiläinen punkyhtye * Chelsea, yhdysvaltalainen rockyhtye * Hotel Chelsea, hotelli New Yorkin kaupungissa * ”Chelsea Morning”, Joni Mitchellin kappale * ”Chelsea Hotel # 2”, Leonard Cohenin kappale albumilta New Skin for the Old Ceremony * HMS Chelsea, Britannian kuninkaallisen laivaston Town-luokan hävittäjä ==Etunimi== * Chelsea Brummet (s. 1987), yhdysvaltalainen näyttelijä ja laulaja * Chelsea Clinton (s. 1980), Bill ja Hillary Clintonin tytär * Chelsea Handler (s. 1975), yhdysvaltalainen koomikko * Chelsea Hobbs (s. 1985), kanadalainen näyttelijä * Chelsea Johnson (s. 1983), yhdysvaltalainen seiväshyppääjä * Chelsea Kane (s. 1988), yhdysvaltalainen näyttelijä * Chelsea Marshall (s. 1986), yhdysvaltalainen alppihiihtäjä * Chelsea Quinn Yarbro (s. 1942), yhdysvaltalainen kirjailija * Chelsea Tavares (s. 1991), yhdysvaltalainen näyttelijä
AY-3-8910

General Instrumentsin AY-3-8910, AY-3-8912, AY-3-8913 ja Yamahan lisenssillä valmistama lähes identtinen YM2149 ovat suosituimpia äänipiirejä 1980-luvun mikrotietokoneissa, kolikkopeleissä ja pelikonsoleissa. Näitä piirejä on käytetty sellaisissa laitteissa kuin MSX, Atari ST, Intellivision, Vectrex, Amstrad CPC ja ZX Spectrumin 128-kilotavuiset mallit. AY/YM:ssä on kolme äänikanavaa kuten SIDissä, mutta se on ominaisuuksiltaan vaatimattomampi. Ainoat varsinaiset aaltomuodot ovat kohina ja kiinteä kanttiaalto, eikä piireissä ole suodattimia tai kanavienvälistä modulaatiota. ADSR-vaipat ovat kuitenkin osittain monipuolisemmat kuin SIDissä, ja etenkin AY/YM:ää käyttävälle demomusiikille ovat tunnusomaisia soitinäänet, joissa vaippageneraattori on asetettu jatkuvaan silmukkaan. Lisäksi AY/YM:ssä on oma ulostulo jokaiselle kanavalle, mikä mahdollistaa stereomusiikin. Stereoääni on käytössä Amstrad CPC -tietokoneessa, mutta muuten sitä on hyödynnetty lähinnä klooneissa tai muuten muokatuissa tietokoneissa. Kuten muistakin äänipiireistä, voi myös AY-3-8912 toistaa digitoituja PCM-sampleja ohjelmallisin keinoin, vaikkei se PCM-ääntä varsinaisesti tue. Tämä voidaan tehdä esimerkiksi kanttiaaltoa sopivasti modifioimalla. Ohjelmallisesti toteutettu PCM kuluttaa kuitenkin prosessoriaikaa, joten sampleja on käytetty varsin rajoitetusti (vähän enemmän Atari ST:ssä, jonka prosessori on nopeampi). Texas Instrumentsin äänipiiri SN76489, jota käytettiin Sega Master Systemissä ja BBC Microssa, on hyvin samantyyppinen, kuin AY-3-8910, sekä kuultuna, että teknisiltä ominaisuuksiltaan. Yamahan lisenssillä valmistamaa YM2149 -piiriä käytetään Atari ST ja MSX2 -tietokoneissa. MSX-koneisiin AY-3-8913 ja YM2149 valittiin niiden helpon saatavuuden takia ja Atari ST -koneisiin niiden halpuuden sekä koneen kiireisen julkaisuaikataulun vuoksi. == Aiheesta muualla == *Project AY – kokoelma ZX Spectrumin ja Amstrad CPC:n musiikkia sekä kappaleiden soittamiseen sopivia ohjelmia. *General Instruments - AY-3-8910, AY-3-8912, AY-3-8913 Programmable Sound Generator – teknistä tietoa (PDF) *AY Riders *YM Rockerz * General Instruments - AY-3-8910, AY-3-8912, AY-3-8913 Programmable Sound Generator Luokka:Äänipiirit Luokka:Vuoden 1978 tekniikka
Polyainos Lampsakoslainen

Polyainos Lampsakoslainen (kuoli 278 eaa.) oli antiikin kreikkalainen epikurolaiseen koulukuntaan kuulunut filosofi. Hän oli kotoisin Makedoniasta. Hän oli koulutukseltaan reetori. Hän palveli komentajana Rooman armeijassa. Myöhemmin hän siirtyi poliittiseen elämään ja toimi merkittävänä epikurolaisuuden edustajana. Tämä oli poikkeuksellista, sillä yleensä epikurolaiset pidättäytyivät politiikasta. Luokka:Antiikin kreikkalaiset filosofit Luokka:Epikurolaiset filosofit
Plain Old Documentation

Plain Old Documentation, yleensä lyhennetty POD, on yksinkertainen merkintäkieli, jota käytetään kirjoittamaan dokumentaatiota Perl- ohjelmointikielelle, Perl-ohjelmille ja Perl-moduuleille. ==Tarkoitus== POD on suunniteltu olemaan yksinkertainen, puhdas kieli, joka sisältää tarpeelliset merkinnät. Siinä ei ole sisäänrakennettuja mekanismeja fonteille, kuville, väreille, eikä taulukoille; sen sijaan se yrittää olla tarpeeksi laaja ollakseen hyödyllinen. Tavoitteita ovat: * Helppo jäsentää * Helppo muuttaa toiselle kielelle, kuten HTML:lle tai TeX:lle * Helppo lisätä esimerkkikoodia mukaan * Helppo lukea sellaisenaan * Helppo kirjoittaa, muuten kehittäjät eivät dokumentoi koodiaan ==Käyttö== Lähes kaikki dokumentaatio Perl- maailmassa on tehty POD:lla. Itse Perl, kaikki julkiset Perl-moduulit, monet skriptit sekä monet artikkelit osoitteessa Perl.com on dokumentoitu POD:lla. POD:ia harvoin luetaan raakana, kuitenkin se on suunniteltu olemaan luettavana ilman erillisiä ohjelmia. Sen sijaan sitä luetaan perldoc- ohjelmalla, muunnetaan Unixin manuaalisivuksi tai muutetaan HTML-muotoon. Puhtailla POD- tiedostoilla on yleensä `.pod`-pääte, mutta POD:ia usein kirjoitetaan suoraan Perl-koodiin, joka käyttää `.pl` \- ja `.pm` -päätteitä. (Perl-kääntäjä on suunniteltu niin, että se ei ota huomioon POD-dokumentaatiota) == Esimerkki == Esimerkkitiedosto POD:n käytöstä. Dokumentin voi katsoa perldoc-ohjelmalla tai muuttaa HTML-muotoon pod2html-ohjelmalla. $ pod2html esim.pod -o esim.html Tekstiä suomennettu en-puolelta ja myös POD-esimerkki otettu sieltä. Pikaisen testin tuloksena perldoc ja pod2html eivät tunnistaneet U-merkintää. Tiedosto: esim.pod =head1 TITLE podesimerkki - Esimerkki POD:n käytöstä =head1 SYNOPSIS $x = $foo→bar( @foobar ); print "\$x=$x"; =head1 DESCRIPTION Normaalia tekstiä. Tekstiä voi muotoilla muutaman yksinkertaisen komennon avulla. B, I, U, sekä C<$koodia> =head2 An Example List =over 4 =item * Tässä on lista =item * Listan toinen kohta =back 4 =begin html <img src="fig1.png" align="right" alt="Figure 1." /> <p> Tässä on HTML:ää. Tässä lohkossa voi lisätä kuvia include images, käyttää <span style="color: green"> tyylimäärittelyjä</span>, tai tehdä mitä tahansa HTML:llä. POD-jäsentimet, jotka eivät tuota HTML:ää ohittavat tämän lohkon. </p> =end html =head1 SEE ALSO L, L, L. =head1 COPYRIGHT Copyright 2005 J. Random Hacker . Permission is granted to copy, distribute and/or modify this document under the terms of the GNU Free Documentation License, Version 1.2 or any later version published by the Free Software Foundation; with no Invariant Sections, with no Front-Cover Texts, and with no Back-Cover Texts. =cut == Lähteet == == Aiheesta muualla == * perlpod - Dokumentaatiota POD:sta niille, jotka kirjoittavat sillä * perlpodspec - Dokumentaatiota POD:sta niille, jotka tekevät jäsentimiä sille * Perlin manuaalisivut ovat nähtävillä POD-muodossa osoitteessa . * Hakemisto sisältää monia moduuleita, joihin on kirjoitettu POD:ia. Luokka:Perl Luokka:Merkintäkielet
Andriskos

Andriskos (k. 146 eaa.) oli makedonialainen mies, joka väitti olevansa Makedonian viimeisen kuninkaan Perseuksen poika. Hän kutsui itseään nimellä Filippos VI. Hän ei aluksi saanut kannatusta Makedoniassa ja joutui hakemaan apua Syyrian Demetrios I:ltä. Demetrios luovutti hänet kuitenkin roomalaisille. Andriskoksen onnistui kuitenkin paeta ja hän palasi Makedoniaan mukanaan suuri joukko traakialaisia kannattajiansa. Lyötyään preettori Publius Juventiuksen vuonna 149 eaa. Andriskos julistautui kuninkaaksi. Hän valtasi Thessalian ja liittoutui Karthagon kanssa. Tästä alkoi neljäs makedonialaissota. Quintus Caecilius Metelluksen johtama armeija kukisti Andriskoksen vuonna 148 eaa. ja tämä joutui pakenemaan Traakiaan. Paikallinen hallitsija luovutti kuitenkin Andriskoksen roomalaisille. Andriskosta esiteltiin roomalaisille Metelluksen triumfissa vuonna 146 eaa. ja tämä saikin voittonsa kunniaksi lisänimen Macedonicus. Andriskos taas surmattiin triumfin jälkeen. Tämän jälkeen Makedoniasta tuli lopullisesti Rooman provinssi. Luokka:Makedonian kuninkaat Luokka:Huijarikruununtavoittelijat
Chaparral

Chaparral voi tarkoittaa seuraavia asioita: *Chaparral, kasvillisuustyyppi *Chaparral on yksi kreosoottipensaan nimistä *Chaparral, automerkki *MIM-72 Chaparral, yhdysvaltalainen ilmatorjuntaohjusjärjestelmä *Chaparral, Calgaryn kaupunginosa *Chaparral, kylä New Mexicossa *Chaparral, kunta Kolumbiassa
Rob Reiner

Rob Reiner (s. 6. maaliskuuta 1947 Bronx, New York, New York) on yhdysvaltalainen näyttelijä, ohjaaja, tuottaja ja käsikirjoittaja. ==Elämä ja ura== Reiner syntyi New Yorkissa, mutta vietti lapsuutensa ja nuoruutensa Los Angelesissa. Hänen isänsä oli näyttelijä-ohjaaja Carl Reiner. Reiner nousi kuuluisuuteen näyteltyään Archie Bunkerin vävyä Michael ”Läskipää” Stiviciä 1970-luvun suositussa televisiosarjassa Perhe on pahin. 1980- ja 1990-luvulla hän ohjasi useita menestyksekkäitä Hollywood-elokuvia, tunnetuimpina romanttinen komedia Kun Harry tapasi Sallyn ja rock-dokumentteja parodioiva kulttielokuva Hei me rokataan!. Reiner on saanut pitkän uransa aikana useita palkintoehdokkuuksia. Näyttelijänurallaan hän oli roolistaan sarjassa Perhe on pahin ehdolla viidesti sekä Emmyn että Golden Globen saajaksi. Hän voitti Emmy-palkinnon vuosina 1974 ja 1978 kategoriassa paras miessivuosa komediasarjassa. Ohjaajanurallaan hän on ollut neljästi ehdolla Golden Globen saajaksi, elokuvista Stand by Me – viimeinen kesä, Kun Harry tapasi Sallyn, Kunnian miehiä sekä Amerikan presidentti, ja yksi hänen elokuvistaan, Kunnian miehiä, on ollut ehdolla parhaan elokuvan Oscarin saajaksi. Vuonna 1999 Reiner sai oman tähtensä Hollywood Walk of Famelle. Reiner oli perustamassa vuonna 1987 Castle Rock Entertainment -nimistä tuotantoyhtiötä, joka sai nimensä Stephen Kingin luoman fiktiivisen kaupungin mukaan. Reiner on ohjannut kaksi Kingin teoksiin perustuvaa elokuvaa, Stand by Me – viimeinen kesä sekä Piina. Reiner on osallistunut useisiin poliittisiin kampanjoihin Kaliforniassa. Reiner oli muun muassa vahvasti mukana viemässä läpi aloitetta, joka vuonna 1998 korotti tupakkaveroa osavaltiossa. Reiner meni vuonna 1971 naimisiin näyttelijä-ohjaaja Penny Marshallin kanssa, mutta liitto päättyi eroon vuonna 1979. Vuonna 1989 hän avioitui Michele Singerin kanssa, jonka kanssa hänellä on kolme yhteistä lasta. == Ohjaukset == * Hei me rokataan! (This Is Spinal Tap) (1984) * Varma pala (The Sure Thing) (1985) * Stand by Me – viimeinen kesä (Stand by Me) (1986) * Prinsessan ryöstö (The Princess Bride) (1987) * Kun Harry tapasi Sallyn (When Harry Met Sally...) (1989) * Piina (Misery) (1990) * Kunnian miehiä (A Few Good Men) (1992) * Vanhemmat vaihtoon (North) (1994) * Amerikan presidentti (The American President) (1995) * Menneisyyden aaveet (Ghosts of Mississippi) (1996) * Spinal Tap: The Final Tour (1998) (lyhytelokuva) * Tarina meistä kahdesta (The Story of Us) (1999) * Alex & Emma (2003) * Huhupuhetta (Rumor Has It) (2005) * Nyt tai ei koskaan (The Bucket List) (2008) * Flipped (2010) * The Magic of Belle Isle (2012) * And So It Goes (2014) * Being Charlie (2015) * LBJ (2016) * Shock and Awe (2017) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1947 syntyneet Luokka:Elävät henkilöt
Rogue

Rogue on Michael Toyn ja Glenn Wichmanin kehittämä vuoropohjainen tietokoneroolipeli, jonka alkuperäinen versio kehitettiin UNIX- käyttöjärjestelmälle vuonna . Pelistä tuli myöhemmin kokonaisen roguelikeiksi tai "dungeon crawlingiksi" kutsutun pelityypin kantaisä. Rogue oli erittäin suosittu peli 1980-luvun puolivälissä. ==Pelin idea== Roguen pelaaja johtaa hahmoaan jättimäisessä maanalaisessa luolastossa tavoitteenaan päästä alimmalle tasolle, ottaa mukaansa sinne kätketty Amulet of Yendor ja palata sen kanssa takaisin maan pinnalle. Matkalla pelaaja taistelee hirviöitä vastaan, kerää uusia varusteita ja kehittyy ominaisuuksiltaan paremmaksi. Sama perusjuoni on pohjalla myös Hack- ja NetHack-peleissä. ==Pelin ulkonäkö== Aikaisemmista jäsenninpohjaisista tekstiseikkailupeleistä poiketen Rogue on tarkoitettu pelattavaksi näyttöpäätteellä, ja se käyttää tapahtumien ja ympäristöjen kuvaamiseen ASCII-grafiikkaa; hirviöt on merkitty suurilla kirjaimilla ja joka kirjaimelle on vain yksi hirviö, yhteensä 26 kpl. Pelin ensimmäisessä versiossa jokaisessa luolassa oli 3 huonetta tai umpikujaa ja yksi portti ylös ja toinen portti alaspäin. Myöhemmissä versioissa huoneiden ja sokkeloisuuden määrä nousi. == Kehitys == Toy ja Wichman olivat koulutovereita Berkeleyn kampuksella. Ken Arnoldin kehittämä curses-kirjasto inspiroi tekemään ylhäältä alaspäin kuvatun "graafisen" luolaston. Tuon ajan tekstiseikkailupelit kuten Zork kärsivät uudelleenpelattavuuden puutteesta: pulmien ratkaisun jälkeen ei ollut syytä jatkaa pelaamista. Tästä johtuen Toy ja Wichman halusivat pelin, joka olisi uusi joka kerralla eikä koskaan olisi täysin samanlainen. ==Levitys ja toimintaympäristö== Rogue sisällytettiin 4.2BSD-ohjelmistojakeluun, jonka mukana se levisi moniin UNIX-koneita käyttäviin laitoksiin, etenkin yliopistoihin. Alkuperäiset tekijät luovuttivat Roguen myyntioikeudet Epyx-peliyhtiölle, joka julkaisi pelistä myös Commodore 64-, Amiga- ja Atari ST-versiot. Rogue on myös käännetty nykyaikaisille käyttöjärjestelmille kuten Microsoft Windowsille,https://www.prankster.com/winrogue/ macOSille,https://sourceforge.net/projects/roguedarwin/ Palm OSillehttp://roguelike-palm.sourceforge.net/, Linuxille, BSD Unixille ja iOSille. == Lähteet == == Aiheesta muualla == * * Luokka:Vuoden 1980 videopelit Luokka:Amiga-pelit Luokka:Amstrad CPC -pelit Luokka:Atarin 8-bittisten kotitietokoneiden pelit Luokka:Atari ST -pelit Luokka:Commodore 64 -pelit Luokka:iOS-pelit Luokka:Linux-pelit Luokka:MacOS-pelit Luokka:MS-DOS- pelit Luokka:Palm OS -pelit Luokka:Suurtietokonepelit Luokka:TRS-80 Color Computer -pelit Luokka:Windows-pelit Luokka:ZX Spectrum -pelit Luokka:Yhdysvalloissa kehitetyt videopelit
Windows Media Player

Windows Media Player (WMP) on Microsoftin kehittämä digitaalinen mediasoitin- ja medianhallintaohjelmisto. Sitä voidaan käyttää toistamaan ääntä, videota ja valokuvia Windows-käyttöjärjestelmällä. WMP on saatavilla myös Pocket PC ja Windows Mobile -pohjaisiin laitteisiin. Microsoft on myös julkaissut Mac OS -, Mac OS X - ja Solaris-kohtaiset versiot, joita ei enää päivitetä. Windows Media Playerilla voidaan kopioida ääni-CD kiintolevylle suljettuun Windows Media Audio -formaattiin (WMA) tai MPEG-1 Audio Layer 3 -muotoon (MP3). Musiikin siirtäminen ja synkronointi ulkoiseen medialaitteeseen on mahdollista joidenkin rajoitteiden puitteissa. Uusimmat versiot toimivat myös digitaalisen musiikin verkkokauppojen päätteenä. WMP mahdollistaa myös elokuvien digitaalisen vuokraamisen kuluttajalle. Windows Media Player on korvaaja aikaisemmin käytössä olleelle yksinkertaiselle Media Player -ohjelmalle (suomenkieliseltä nimeltään Mediasoitin), jonka ensimmäinen versio on vuodelta 1991, ja toimitettiin Windows 3.0 with Multimedia Extensionsin mukana. WMP lisää Media Player -sovellukseen muun muassa videon ja äänen toistoon liittyviä lisäominaisuuksia. Oletusarvoisesti Windows Media Player käyttää ja toistaa Windows Media Audio (WMA), Windows Media Video (WMV), Advanced Streaming Format (ASF), sekä Microsoftin omaa XML-pohjaista toistolistaformaattia Windows Playlist (WPL). Soitin käyttää myös Windows Media DRM -muotoa DRM-tekniikasta. == Lakikiista == Ohjelmiston on todettu rikkovan monopolisäädäntöä, josta johtuen Microsoft määrättiin sakkoihin ja toimittamaan Windows-versio ilman Media Playeria. == Katso myös == * Luettelo mediasoittimista == Lähteet == == Aiheesta muualla == * Microsoftin Windows Media -sivu Luokka:Mediasoittimet Luokka:Windows-ohjelmat Luokka:Microsoftin ohjelmistot Luokka:Vuoden 1991 ohjelmistot
Lehtisammalet

Lehtisammalet (Bryophyta) on sammalten ryhmään kuuluva kaari. Ne ovat yleensä pienehköjä 2–10 cm korkeita vihreänsävyisiä kasveja, jotka peittävät maanpintaa mättäinä tai laajoina mattoina. Suomesta tunnetaan 661 lehtisammallajia. Niihin kuuluvat useimmat yleisesti tunnetut sammalet, esimerkiksi karhunsammalet (Polytrichum) ja rahkasammalet (Sphagnum). Lehtisammalen rakenteeseen kuuluu varsi sekä yleensä suonelliset lehdet. Itiöpesäkettä, jossa on pois putoava kansi, peittää aluksi huntu. Lehtisammalet jaetaan neljään luokkaan: *rahkasammalten luokka Sphagnopsida *karstasammalten luokka Andreaeopsida *karhunsammalten luokka Polytrichopsida *aitosammalten luokka Bryopsida Lehtisammalet voidaan jakaa myös viiteen alakaareen: *Takakiophytina **Tähän alakaareen kuuluu vain yksi suku Takakia, johon kuuluu kaksi lajia Takakia ceratophylla ja Takakia lepidozioides, jotka eivät esiinny Suomessa. *Sphagnophytina **Sphagnopsida - rahkasammalet *Andreaeophytina **Andreaeopsida - karstasammalet *Andreaeobryophytina **Andreaeobryopsida *Bryophytina **Oedipodiopsida - kiirunansammalet ***Vain yksi laji kiirunansammal (Oedipodium griffithianum) **Polytrichopsida - karhunsammalet **Tetraphidopsida - lahosammalet **Bryopsida - aitosammalet Suomalainen Viktor Ferdinand Brotherus (1849–1929) oli aikanaan maailman huomattavin lehtisammalten tutkija, joka muun muassa keräsi maailman suurimman yksityisen sammalkokoelman, 120 000 näytettä ympäri maailmaa ja määritti tieteelle uusia lajeja 1 800\. Nykyisin kokoelmat ovat Helsingin yliopiston Kasvimuseossa. Hänen kirjoittamansa lehtisammalien systematiikkaa käsittelevä teos (1909) on ollut pitkään käyttökelpoinen ja ainoa koko maailman lehtisammalia koskeva määritysopas maailmassa. == Katso myös == *sarvisammalet *maksasammalet ==Lähteet== * Luokka:Seulonnan keskeiset artikkelit
Ypäjän rautatieasema

Ypäjän rautatieasema () on lakkautettu rautatieliikennepaikka Ypäjänkylässä Ypäjällä Lounais-Hämeessä rataosalla . Ypäjän pysäkki avattiin liikenteelle vuonna 1887. Se perustettiin syrjäiselle paikalle noin 10 kilometriä Ypäjän kirkonkylältä luoteeseen. Pysäkkirakennuksen suunnitteli Knut Nylander, ja se valmistui 1888. Vuonna 1890 Ypäjä kohotettiin asemaksi. Aseman ympärille ei kehittynyt suurta asutuskeskusta. Vuonna 1963 Ypäjä alennettiin takaisin pysäkiksi ja vuonna 1966 laiturivaihteeksi. Miehitys lopetettiin 26. toukokuuta 1968, ja Ypäjästä tuli seisakevaihde. Tavaraliikenne lakkautettiin 1. lokakuuta 1976 ja henkilöliikenne 29. toukokuuta 1983. Liikennepaikka lakkautettiin kokonaan 3. kesäkuuta 1984. Ypäjän asemarakennus siirrettiin Kuhmoisiin yksityiskäyttöön vuonna 2000. == Lähteet == == Aiheesta muualla == *Vaunut.org: Kuvia Ypäjän rautatieasemalta Luokka:Kanta-Hämeen lakkautetut rautatieliikennepaikat Luokka:Suomen entiset rakennukset ja rakennelmat Luokka:Suomen 1880-luvulla rakennetut rautatieliikennepaikat Luokka:Ypäjän rakennukset ja rakennelmat Luokka:Ypäjän liikenne
Mayojen numerot

Mayojen numerot muodostuvat kolmesta peruselementistä: pisteestä (1), viivasta (5) ja simpukasta (0). Lukujärjestelmä on vigesimaalinen eli 20-kantainen paikkalukujärjestelmä, jossa tyhjät paikat merkitään nollaa vastaavalla symbolilla. Numerot 1–19 koostetaan kuvan mukaisesti pisteistä ja viivoista, ja luku 20 merkitään yhdistämällä numero 1 nollamerkkiin (1×20 + 0). Luku 21 esitetään kahtena päällekkäisenä pisteenä (1×20 + 1). Sekoittumisvaaran välttämiseksi peruselementtien välille jätetään hieman ylimääräistä tilaa, jos elementit kuuluvat eri positioihin: esimerkiksi kaksi päällekkäistä viivaa tarkoittaa normaalisti numeroa 5+5 = 10, mutta suuremmalla välillä erotettuna viivat tarkoittavatkin lukua 5×20 + 5 = 105. Yksinkertaisten pisteiden ja viivojen sijaan saatettiin joskus käyttää myös koristeellisempia peruselementtien piirtotapoja. Lisäksi oli käytössä hieroglyfisempi lukujen merkintätapa, jossa numeroina käytettiin numeroita edustavien jumalten symboleja. Mayakalenteriin kuuluvassa pitkälaskussa käytetään puhtaan vigesimaalijärjestelmän muunnosta, jossa toiseksi vähiten merkitsevässä paikassa lasketaan vain 18:aan asti 20:n sijaan. Näin saadaan käyttöön tun- vuosi eli 360-päiväinen approksimaatio aurinkovuodesta. Unicode- merkistöstandardissa mayojen numeroiden merkkikoodit ovat U+1D2E0…U+1D2F3 (kymmenjärjestelmässä 119 520–119 539). == Lähteet == == Aiheesta muualla == * André Cauty & Jean-Michel Hoppan: Les Écritures mayas du Nombre * Red Latinoamericana de Etnomatemática: Les deux zéros mayas Luokka:Numerot Luokka:Mayojen korkeakulttuuri
Arsenal

Arsenal tarkoittaa seuraavia asioita: * Arsenal FC, lontoolainen jalkapalloseura * Arsenal FC, argentiinalainen jalkapalloseura * Arsenal, helsinkiläinen urheiluseura * Omaisuudenhoitoyhtiö Arsenal, Suomen 1990-luvun pankkikriisissä syntynyt roskapankki * Arsenal de l'Aéronautique, ranskalainen lentokonevalmistaja * Arsenal, neuvostoliittolainen, Oleksandr Dovženkon ohjaama elokuva vuodelta 1928 * FK Arsenal Kiova, ukrainalainen jalkapalloseura * Arsenale, historiallinen telakka- ja teollisuusalue Venetsiassa.
Ptolemaios Keraunos

Ptolemaios Keraunos ("Salama") (? – 279 eaa.) oli Makedonian kuningas 281–279 eaa. Hän oli Egyptin faarao Ptolemaios I:n ja tämän kolmannen vaimon Eurydiken, Antipatroksen tyttären, poika. Isä suunnitteli aluksi, että Keraunos olisi hänen seuraajansa. Hän alkoi pian kuitenkin suosia toista poikaansa (Ptolemaios II), jonka hän sai neljännen vaimonsa Bereniken kanssa. Ptolemaios II:a tuli Ptolemaios I:n kanssahallitsija ja kruununperillinen vuonna 282 eaa. Ptolemaios Keraunos lähti Egyptistä Traakian kuninkaan Lysimakhoksen luokse. Lysimakhos oli naimisissa Keraunoksen siskopuolen Arsinoen kanssa ja Lysimakhoksen poika Agathokles oli naimisissa Keraunoksen siskon Lysandran kanssa. Arsinoe juonitteli Agathoklesta vastaan ja lopulta Lysimakhos antoi teloittaa oman poikansa. Peloissaan Lysandra pakeni Persian kuningas Seleukoksen luokse. Keraunos seurasi hänen mukanaan. Seleukos käytti heti tilannetta hyväkseen ja aloitti sodan Lysimakhosta vastaan. Lysimakhoksen tappion jälkeen Korupedionin taistelussa vuonna 281 eaa. Seleukos aikoi vallata Traakian ja Makedonian. Kun armeija oli ylittänyt Hellespontin, Ptolemaios Keraunos murhasi Seleukoksen syyskuussa 281 eaa. ja valtasi itse Traakian sekä Makedonian. Sotilaat tunnustivat hänet kuninkaaksi. Antipatroksen lapsenlapsena Ptolemaioksen oli helppo vaatia itselleen Makedonian kruunua. Noustuaan valtaistuimelle Ptolemaios meni naimisiin siskopuolensa Arsinoen kanssa, mutta antoi pian murhata Arsinoen ja Lysimakhoksen lapset. Arsinoe pakeni Egyptiin, veljensä Ptolemaios II:n luokse. Vuonna 279 eaa. Makedoniaan hyökkäsivät keltit ja Ptolemaios Keraunos kuoli taistelussa heitä vastaan. Hänen veljestään Meleagroksesta tuli uusi kuningas, mutta hänkään ei saanut taltutettua villejä kelttejä. Luokka:Makedonian kuninkaat Luokka:Ptolemaiokset